পার্বত্য জেলা বান্দরবানের নাইক্ষ্যংছড়ি উপজেলার বাইশারী উমিচং ব্রিক ফিল্ড এলাকার মোঃ আনোয়ার প্রকাশ আনাইয়া। উত্তর বাইশারীর উমিচং পাহাড় এলাকার ছৈয়দ হোসেনের পুত্র আবদুস সালাম, কক্সবাজার সদরের ইসলামাবাদ গজালিয়ার গুরা মিয়ার পুত্র মোঃ সেলিম, মোজাহের আহমদের পুত্র শফি আলম ও ঈদগড়ের পুতিয়ার নেতৃত্বে চলে আসছে ঈদগাঁও-ঈদগড়-বাইশারী সড়কে অপহরণ, ডাকাতি ও মুক্তিপণ আদায়ের ঘটনা। সম্প্রতি ইসলামাবাদ পূর্ব গজালিয়ার ছৈয়দ আলম প্রকাশ বাদুল্লা নামের এক ব্যক্তিকে ধরে নিয়ে ৪দিন পর ৬৮ হাজার টাকা মুক্তিপণ আদায় করে ছেড়ে দেয়। ঘটনাটি সর্বত্রে ছড়িয়ে পড়লে নড়েচড়ে বসে পুলিশ প্রশাসন। গোপন সংবাদ ও তথ্য প্রযুক্তির সহযোগিতায় এ ঘটনায় জড়িত গজালিয়ার গুরা মিয়ার পুত্র মোঃ সেলিমকে শ^শুর ঈদগড় লম্বাবিলের ফরিদুল আলমের বাড়ি থেকে গত ৮ মার্চ বাইশারী পুলিশ তদন্ত কেন্দ্রের ইনচার্জ আবু মুসার নেতৃত্বে একদল পুলিশ তাকে আটক করে। ঐদিন প্রাথমিক স্বীকারোক্তিতে উল্লেখিত আরো ৪ জনের নাম উঠে আসে। সে থেকে বাইশারী-ঈদগড়-ঈদগাঁও পুলিশ তাদের ধরতে মরিয়া হয়ে উঠে। অভিযানের প্রেক্ষিতে ১২ মার্চ সকাল ১০টার দিকে অভিযান চালিয়ে অভিযুক্ত আবদু ছালামকে তার নিজ বাড়ী থেকে আটক করে বাইশারী পুলিশ। এদিন তাকে নিয়ে পাহাড় ও তাদের আস্তানায় রূদ্ধশ^াস অভিযান চালায় ইনচার্জ আবু মুসার নেতৃত্বে একদল পুলিশ। তবে এসময় কোন অস্ত্র উদ্ধার করতে পারেননি অভিযানকারীরা। পুনরায় তাকে তদন্ত কেন্দ্রে নিয়ে প্রাথমিক স্বীকারোক্তি নেওয়া হয়। এসময় আটককৃত আবদু সালাম জানায়, তাদের সিন্ডিকেটের প্রধান তার দুঃসম্পর্কীয় জামাই আনোয়ার হোসেন প্রকাশ আনাইয়া তাকে ফূসলিয়ে ১৫ দিন পূর্বে তার দলে ভেড়ায়। এর পর থেকে ২টি অপহরণ ও একটি ডাকাতিতে সরাসরি জড়িত ছিল এরা ৫ জন। এসময় ব্যবহার করে আসছিল ২টি লম্বা বন্ধুক, ৩টি মুখোশ ও কয়েকটি গামছা। এসময় আবদু সালাম স্বীকার করে, বৃদ্ধ ছৈয়দ আলমের পরিবার থেকে নেওয়া ৬৮ হাজার টাকার মধ্যে তার ভাগে পড়েছিল ৫ হাজার টাকা। ২টি অস্ত্র ভাড়া বাবদ ১০ হাজার টাকা অতিরিক্ত নিয়েছিল আনাইয়া। এর আগে সন্ধ্যায় লেদু ও খুটাখালীর অপর এক যুবককে অপহরণের পর পালিয়ে আসায় তাদের মেজাজ খারাপ ছিল। এসময় আনাইয়া, শফি, সেলিম ৩জনই সারারাত ইয়াবা সেবন করছিল বলে জানায় সে। এর ১৫ দিন পূর্বে এক মোটর সাইকেল চালককে থামিয়ে ৩০ হাজার টাকা ডাকাতিও করেছিল এরা ৫জন। এসময় তাদের কয়েকটি অস্ত্র রাখার আস্তানাও অপহরণকৃত ব্যক্তিদের রাখার কয়েকটি স্পটও পুলিশকে দেখিয়ে দেয় আবদু ছালাম। অপহৃত বৃদ্ধ বাদুল্লাকে রাখা হয়েছিল গহীন জঙ্গলের একটি কূপে। পুলিশের অভিযান দেখে স্থানও পরিবর্তন করে কয়েকটি।